Diari Oficial de la Generalitat Valenciana


Sumari del DOGV 7287, del 03-06-2014 (2014/4926)

ORDE 41/2014, de 29 de maig, de la Conselleria d'Educació, Cultura i Esport, per la qual es convoca un concurs públic per a la concessió d'ajudes destinades a la digitalització i millora d'instal·lacions d'arxius històrics d'entitats privades sense finalitat de lucre de la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7287

Data del DOGV
:   03-06-2014

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2014/4926


Data del document
:   29-05-2014

Organisme emissor
:   Conselleria d'Educació, Cultura i Esport

Tipus de document
:   Ordre

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

ORDE 41/2014, de 29 de maig, de la Conselleria d'Educació, Cultura i Esport, per la qual es convoca un concurs públic per a la concessió d'ajudes destinades a la digitalització i millora d'instal·lacions d'arxius històrics d'entitats privades sense finalitat de lucre de la Comunitat Valenciana. [2014/4926]  
La Generalitat té competències plenes en matèria d'arxius, i un dels seus objectius és la conservació del patrimoni documental valencià. Per això, la Conselleria d'Educació, Cultura i Esport té com a funció gestionar les ajudes que des de la Generalitat es destinen al sistema d'arxius, i un dels seus propòsits és contribuir a sufragar els gastos derivats de la conservació del fons documental històric existent en els arxius de les entitats privades sense finalitat de lucre de la Comunitat Valenciana.  
  
En conseqüència, fent ús de les facultats que em conferix l'article 47.11 del Decret Legislatiu, de 26 de juny de 1991, pel qual s'aprova el text refós de la Llei d'Hisenda Pública de la Generalitat Valenciana,  
  
  
ORDENE  
  
Primer  
Es convoca un concurs públic per a la concessió d'ajudes destinades a la digitalització de documentació històrica i/o millora de les instal·lacions d'arxius històrics d'entitats privades sense finalitat de lucre de la Comunitat Valenciana. Així mateix, s'aproven les bases de la present convocatòria (annex I), el model de sol·licitud (annex II), el model de fitxa de domiciliació bancària (annex III), el model de certificat del secretari o interventor (annex IV) i el model de formulari del Cens del Patrimoni Documental Valencià (annex V).  
  
Segon  
Les ajudes es concediran amb càrrec a l'aplicació pressupostària 02.87.28.120.31.0, línia codi comptable T7604000, per un import màxim de 25.000 euros, de conformitat amb el que disposa la Llei 6/2013, de 26 de desembre, de Pressupostos de la Generalitat per a l'exercici 2014.  
  
Tercer  
Es delega en la directora general de Cultura la facultat de resoldre la concessió d'estes ajudes.  
  
Quart  
La present orde tindrà efectes a partir de l'endemà de ser publicada en el Diari Oficial de la Comunitat Valenciana.  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei reguladora de la jurisdicció contenciosa administrativa, contra el present acte, que posa fi a la via administrativa, es podrà interposar, potestativament, un recurs de reposició, o bé es podrà plantejar directament un recurs contenciós administratiu, en els terminis i davant els òrgans que s'indiquen a continuació:  
a) El recurs de reposició haurà d'interposar-se davant de la consellera d'Educació, Cultura i Esport en el termini d'un mes a comptar de l'endemà de publicar-se.  
b) El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana en el termini de dos mesos a comptar de l'endemà de publicar-se.  
  
València, 29 de maig de 2014  
  
La consellera d'Educació, Cultura i Esport,  
MARÍA JOSÉ CATALÁ VERDET  
  
  
ANNEX I  
Bases per les quals es convoca un concurs públic per a la concessió d'ajudes destinades a la digitalització de documentació històrica i millora d'instal·lacions d'arxius històrics d'entitats privades sense finalitat de lucre de la Comunitat Valenciana.  
  
Primera. Objecte  
La present convocatòria té com a objecte la concessió d'ajudes que contribuïsquen al finançament dels gastos realitzats per les entitats privades sense finalitat de lucre de la Comunitat Valenciana el fi de les quals siga, de manera individual o conjunta:  
a) La digitalització de documentació anterior a 1940 pertanyent a l'entitat.  
b) La millora de les instal·lacions d'arxiu destinades a la conservació de la documentació anterior a 1940.  
Es considera com a arxiu i com a document d'arxiu el que disposen els articles 80.1 i 76.2, respectivament, de la Llei 4/1998, d'11 de juny, de Patrimoni Cultural Valencià.  
  
Segona. Gastos subvencionables  
Estes ajudes contribuiran al finançament parcial de les activitats objecte d'estes, fins al màxim del 50 per cent, del cost de la inversió realitzada entre l'1 de gener de 2013 i la data de finalització del termini de presentació de les sol·licituds.  
  
Tercera. Règim normatiu d'estes ajudes  
1. El procediment per a la concessió d'estes ajudes es tramitarà en règim de concurrència competitiva, tal com establix l'article 22.1 de la Llei 38/2003, General de Subvencions.  
2. Seran aplicables les presents bases reguladores d'esta convocatòria. En el que no preveuen estes bases, seran aplicables, entre altres, les normes següents: la Llei d'Hisenda Pública de la Generalitat Valenciana (text refós aprovat pel Decret Legislatiu de 26.06.1991); la Llei 38/2003, General de Subvencions, i el Reglament de la Llei 38/2003, aprovat pel Reial Decret 887/2006; la Llei 11/2007, de 22 de juny, d'Accés Electrònic dels Ciutadans als Servicis Públics, i el Decret 18/2004, de 13 de febrer, del Consell de la Generalitat, de creació del Registre Telemàtic de la Generalitat i regulació de les notificacions telemàtiques de la Generalitat.  
  
3. La presentació de la sol·licitud per a optar a esta ajuda implica la plena acceptació pel sol·licitant de les bases per les quals es regix la convocatòria.  
4. Les ajudes concedides per mitjà d'esta convocatòria no necessiten ser notificades a la Comissió Europea, d'acord amb l'article 1.4, 3.4 i 7.4 del Decret 147/2007, de 7 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, per no complir amb el requisit de l'avantatge econòmic per a una empresa ni amb el del falsejament de la competència, i no afectar així els intercanvis comercials entre els estats membres de l'apartat 1 de l'article 107 del Tractat de Funcionament de la Unió Europea.  
  
Quarta. Requisits dels beneficiaris  
1. Podran sol·licitar estes ajudes totes les entitats privades sense finalitat de lucre de la Comunitat Valenciana que realitzen inversions destinades, de manera individual o conjunta, a la digitalització de la documentació anterior a 1940 pertanyent a l'entitat, i a la millora de les seues instal·lacions d'arxiu destinades a conservar este tipus de documentació.  
Es considera com a entitat privada sense finalitat de lucre el que determina l'article 2 de la Llei 49/2002, de 23 de desembre, de règim fiscal de les entitats sense finalitat de lucre i dels incentius fiscals al mecenatge (BOE 310, 27.12.2002).  
2. També podran ser beneficiaris els centres valencians en l'exterior, regulats per la Llei 11/2007, de 20 de març, de la Generalitat, de Comunitats de Valencians en l'Exterior, que estiguen inscrits en el Registre de Centres Valencians en l'Exterior adscrit a la Direcció General de Participació Ciutadana de la Conselleria de Presidència i Agricultura, Pesca, Alimentació i Aigua de la Generalitat, sempre que complisquen les condicions exigides en les bases d'esta convocatòria.  
3. Queden exclosos de la present convocatòria tots els beneficiaris en què concórrega alguna de les circumstàncies previstes en l'article 13 de la Llei 38/2003, de 17 de novembre, General de Subvencions.  
  
4. No podran obtindre la condició de beneficiaris aquells sol·licitants que no es troben al corrent de les obligacions tributàries i davant de la Seguretat Social en finalitzar el termini de presentació de sol·licituds.  
  
Quinta. Tipus d'inversions subvencionables  
1. El tipus d'equipament per a la millora d'instal·lacions d'arxius d'entitats privades sense ànim de lucre que es podrà finançar amb esta convocatòria d'ajudes serà d'ús exclusiu per a l'arxiu. L'equipament consistirà exclusivament en estanteries metàl·liques d'angle ranurat, armaris compactes mòbils sobre rails, arxivadors de plànols horitzontals, deshumidificadors i termohigròmetres. Queda totalment exclòs d'esta convocatòria el mobiliari d'oficina.  
2. Els treballs de digitalització de la documentació anterior a 1940 objecte d'esta convocatòria pertanyent als fons d'arxius d'entitats privades sense ànim de lucre de la Comunitat Valenciana. La digitalització serà realitzada per empreses professionals. Del procés de digitalització s'obtindran pàgines digitalitzades en format TIFF en la versió 6.0 o posterior sense comprimir (fitxers màster) que permeten la preservació de l'original i l'obtenció de còpies en el mateix format o en altres per a usos diversos. D'estes imatges en TIFF, es realitzarà una còpia en format JPEG de qualitat alta i mínima pèrdua d'informació.  
  
Els requisits tècnics de la digitalització seran els següents:  
a) La captura es realitzarà per mitjà de càmera rèflex digital o bé a través d'escàner. La càmera digital ha de comptar amb suport aeri o trípode i haurà d'estar dotada d'un sensor amb els suficients megapíxels (Mp) i els objectius adequats. L'escàner haurà de ser de tipus zenital, d'última generació i de llum freda, evitant en la mesura que es puga el contacte amb el document. De manera que es complisquen en ambdós casos els requisits especificats en l'apartat b del punt 1 d'esta base.  
b) La digitalització serà directa en format TIFF 6.0 sense compressió, a escala 100 % (1:1) de totes les pàgines que componen les unitats documentals amb una resolució de 400 píxels per polzada, en mode RGB (color, 24 bit per píxel), mentres que la còpia realitzada en format JPEG a escala 100 % (1:1) tindrà una resolució de 200 píxels per polzada en mode RGB (color, 24 bit per píxel) amb compressió baixa.  
  
c) Una captura d'imatge correspondrà a una única cara del full del document. Es digitalitzaran tots els fulls del document, incloent-hi els que estiguen en blanc, en l'orde corresponent. Tots els fulls de la unitat documental que s'han de digitalitzar hauran d'estar obligatòriament foliats al llapis.  
Els fitxers en format TIFF 6.0 i els fitxers en format JPEG es gravaran en suports digitals diferents. Preferentment s'usaran discos durs externs USB 2.0.  
d) Dins de cada suport digital, l'estructuració dels fitxers en directoris i subdirectoris s'ajustarà a una organització jeràrquica en carpetes seguint l'estructura arxivística d'origen. En el primer nivell s'identificarà el nom de l'arxiu; en el segon, el fons, i en el tercer, la unitat documental, tant per als fitxers en format TIFF com en format JPEG.  
  
e) En el nivell d'unitat documental es gravaran els fulls corresponents a la dita unitat. El nom de cada una de les imatges tindrà en compte el codi d'identificació de l'arxiu (país + codi INE del municipi on s'ubica l'arxiu + acrònim de l'arxiu) i la signatura, i seguirà un orde numèric que, obligatòriament, tindrà relació directa amb els fulls del document i la seua foliació, el qual indicarà si es tracta del recto (r) o del verso (v). Exemple: ES.000000.AMA\_C24-5-0001r, ES.000000.AMA\_C24-5-0001v, ES.000000.AMA\_C24-5-0002r, ES.000000.AMA\_C24-5-0002v...  
f) Com a primera imatge digitalitzada del document figurarà la pàgina o pàgines amb les dades que el descriguen (dates extremes, signatura, assumpte...).  
g) Durant el procés de digitalització, davall de cada full del document original es col·locarà paper d'un color neutre adequat que permeta distingir el contorn del document o qualsevol tipus de deteriorament, que impedisca la transparència i evite la visualització del següent.  
h) Per a la captura d'originals de gran format, com ara mapes, plànols i pergamins, es podrà optar per qualsevol de les opcions següents:  
  
- Es podrà realitzar una única captura a grandària real si la digitalització resultant té la suficient qualitat (resolució, detall, etc.) per als tècnics.  
- Si no es considera adequada la digitalització de l'apartat anterior, s'hauran de realitzar diverses preses de la mateixa imatge. Primer es realitzarà una única captura del total del document en format JPEG, amb les característiques definides en l'apartat b del punt 2 d'esta base; la imatge resultant es dividirà en coordenades per a obtindre una malla quadriculada. Cada quadrícula d'esta malla es capturarà separadament en TIFF amb les característiques que s'indiquen en l'apartat b del punt 2 d'esta base, amb un format no superior a DIN A3, i s'indicarà en la referència de cada imatge la coordenada de la part de la quadrícula general corresponent. La dita coordenada estarà composta per un codi alfanumèric on l'eix vertical s'identificarà amb una lletra i l'eix horitzontal amb un número. Exemple: ES.000000.AMA\_C24-5-0001r-A1, ES.000000.AMA\_C24-5-0001v-A1, ES.000000.AMA\_C24-5-0001r-A2, ES.000000.AMA\_C24-5-0001v-A2...  
i) En les unitats de suport digital figurarà adherida, en cas de discos durs externs, una caràtula amb la informació següent: nom de la institució i anagrama, logotip de la Generalitat, any de la convocatòria de l'ajuda, signatures i format.  
j) Cada unitat de suport digital es presentarà en un estoig o contenidor rígid individual dotat d'una caràtula on es reproduirà la informació establida en el punt i) d'esta base quinta.  
Seran motiu d'exclusió:  
a) Qualsevol variació dels requisits de digitalització respecte dels previstos en esta orde.  
b) Aquelles sol·licituds el preu de les quals per imatge digitalitzada supere en 0,10 euros el preu mitjà unitari per imatge establit per la comissió tècnica de valoració. A este efecte, el preu mitjà unitari per imatge serà la mitjana de tots els preus per imatge pagats pels sol·licitants d'estes ajudes, després d'eliminar els valors superior i inferior.  
  
3. Per a la realització d'estos treballs, els beneficiaris podran subcontractar amb tercers fins al cent per cent de l'import de l'activitat subvencionada, atenent els requisits i límits previstos en l'article 29 de la Llei 38/2003, de 17 de novembre, General de Subvencions.  
  
  
Sexta. Termini de les sol·licituds  
1. El termini de presentació de sol·licituds serà de 20 dies hàbils a comptar a partir de l'endemà de la publicació d'esta convocatòria en el Diari Oficial de la Comunitat Valenciana.  
2. Les sol·licituds han de dirigir-se a la Conselleria d'Educació, Cultura i Esport, Direcció General de Cultura, i podran presentar-se en el Registre Auxiliar de la Biblioteca Valenciana (monestir de Sant Miquel dels Reis, av. de la Constitució, 284, 46363, València) o per qualsevol dels mitjans previstos en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Si la sol·licitud no es presenta en el Registre Auxiliar de la Biblioteca Valenciana, es podrà remetre un fax a l'òrgan gestor de la convocatòria (Subdirecció General de Llibre, Arxius i Biblioteques, Servici d'Arxius, núm. 860 032 756), amb indicació del número i la data d'entrada en el registre.  
En el supòsit que la documentació es presente en correus, estarà regularà per l'article 31 del Reial Decret 1829/1999, de 3 de desembre, pel qual s'aprova el reglament que regula la prestació dels servicis postals.  
3. Els que així ho desitgen podran realitzar la presentació i registre per mitjans electrònics i sol·licitar que les comunicacions i notificacions es realitzen per la dita via. Estos tràmits tindran plena validesa, d'acord amb les condicions i els requisits previstos en la Llei 11/2007, de 22 de juny, d'Accés Electrònic dels Ciutadans als Servicis Públics, així com en el Decret 18/2004, de 13 de febrer, del Consell, de creació del Registre Telemàtic de la Generalitat i regulació de les notificacions telemàtiques de la Generalitat. A fi de complir els requisits de seguretat establits, la designació de l'adreça o bústia de correu electrònic, als efectes de la pràctica de notificacions a l'interessat, haurà de correspondre amb la proporcionada per la Generalitat amb domini ?cv.gva.es?.  
Per a sol·licitar este tipus d'ajudes per via telemàtica es requerirà el certificat de firma electrònica emés per l'Institut Valencià de Finances a través de l'ACCV.  
La tramitació telemàtica pot realitzar-se a través del PROP, en la URL següent: ?http://www.gva.es/portal/inicio/procedimientos'id\_proc=16523?.  
  
Sèptima. Documentació que cal presentar  
1. Les sol·licituds aniran acompanyades dels documents següents:  
a) Imprés de sol·licitud (annex II).  
b) Fotocòpia compulsada dels estatuts de l'entitat o normes jurídiques que la definisquen i per les quals es regisca, així com de les modificacions que hi haja hagut, si és el cas.  
c) Fotocòpia compulsada de l'escriptura d'inscripció en el registre públic corresponent. L'entitat ha d'estar inscrita ?o tindre constància documental d'haver formulat la sol·licitud d'inscripció- en el registre corresponent en la data de presentació de la sol·licitud.  
d) Fotocòpia compulsada de l'acord de l'òrgan competent de l'entitat on es nomena representant legal.  
e) Certificat del secretari o representant legal de l'entitat privada sense ànim de lucre (annex IV) en el qual s'especifique la informació següent:  
- Acord de l'òrgan competent pel qual es va acordar sol·licitar l'ajuda, en què s'indique la finalitat i la quantia total del gasto, que no serà inferior a 600 euros.  
Justificació dels gastos realitzats, en què s'indique que el compte justificatiu es correspon amb els gastos i inversions realitzades i amb l'objecte de la convocatòria. Les factures a què es farà referència estaran datades entre l'1 de gener de 2013 i la data de finalització de presentació de sol·licituds, ambdós inclosos.  
En el cas de les ajudes per a la digitalització de documentació històrica s'haurà d'especificar que s'autoritza la Generalitat per a la difusió i comunicació pública de la documentació digitalitzada amb fins culturals i científics.  
f) Original o fotocòpia compulsada de les factures reglamentàries.  
g) Fotocòpia compulsada del NIF de l'entitat.  
h) Instruments de descripció de l'arxiu (guia, inventari o catàleg).  
  
i) En cas de nou perceptor o canvi de número de compte bancari, s'aportarà el model de domiciliació bancària (annex III).  
j) Formulari del Cens del Patrimoni Documental Valencià (annex V) degudament omplit, en cas que no s'haja presentat en els últims 3 anys.  
  
k) En cas de sol·licitar les ajudes per a la digitalització de documentació històrica, també s'hi adjuntarà còpia dels instruments de descripció de la documentació digitalitzada, que continguen, com a mínim, les dades següents: dates extremes, assumpte, signatura de l'arxiu i nombre de fulls. A més, s'haurà d'aportar una còpia dels suports digitals del treball realitzat per a la seua custòdia en el Servici d'Arxius, Direcció General de Cultura de la Conselleria d'Educació, Cultura i Esport. En cas d'enviar discos durs externs, estos tindran connexió USB 2 i s'hauran de presentar dos unitats diferents per cada un dels formats TIFF i JPEG. Esta còpia o còpies seran revisades pels tècnics de la Conselleria d'Educació, Cultura i Esport per a confirmar que complixen tots els requisits de digitalització establits en la base 4.1 d'esta orde. Els suports que presenten deficiències hauran de ser reemplaçats pel beneficiari de l'ajuda.  
Els documents a), e), i) i j) podran ser aportats de manera telemàtica. En el cas dels documents e), i) i j), només s'acceptaran en format PDF, i hauran d'estar firmats per mitjà de la plataforma de firma en línia de l'ACCV: ?http://www.accv.es/va/ciutadans/firma-on-line-pdf/?.  
2. D'acord amb el que disposa l'article 5 del Decret 165/2010, de 8 d'octubre, del Consell, pel qual s'establixen mesures de simplificació i de reducció de càrregues administratives en els procediments gestionats per l'Administració de la Generalitat i el seu sector públic, el sol·licitant podrà autoritzar l'Administració perquè obtinga directament l'acreditació del compliment de les obligacions tributàries i amb la Seguretat Social, marcant la casella corresponent de la sol·licitud (annex II, apartat F).  
En cas de no subscriure la corresponent autorització, el sol·licitant estarà obligat a aportar els documents següents:  
- Certificació positiva de l'Agència Estatal d'Administració Tributària, acreditativa que el sol·licitant es troba al corrent de les seues obligacions tributàries.  
- Certificat de la Tresoreria General de la Seguretat Social, que acredite que el sol·licitant es troba al corrent en el compliment de les seues obligacions amb la Seguretat Social.  
- Certificació de les direccions territorials de la Conselleria d'Hisenda i Administració Pública, acreditativa que el sol·licitant no té deutes de naturalesa tributària amb la Generalitat.  
Si la sol·licitud no reunix els requisits i documents que s'assenyalen en esta base, la persona interessada serà requerida perquè, en un termini de deu dies, esmene la falta i adjunte els documents preceptius, amb indicació que, si així no ho fa, per mitjà d'una resolució es considerarà que desistix de la seua petició, d'acord amb l'article 71.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
3. En el supòsit que els documents que han d'acompanyar la sol·licitud de concessió de les ajudes ja estiguen en poder de qualsevol òrgan de l'administració actuant, el sol·licitant podrà acollir-se al que establix l'apartat f) de l'article 35 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, sempre que es faça constar la data i l'òrgan o dependència en què van ser presentats o, si és el cas, emesos, i que no hagen transcorregut més de cinc anys des de la finalització del procediment a què corresponguen.  
4. En els supòsits d'impossibilitat material d'obtindre la documentació, l'òrgan competent podrà requerir al sol·licitant que la presente, o, a falta d'això, que acredite per altres mitjans els requisits a què es referix el document.  
  
Octava. Criteris i procediment de concessió  
1. Comprovació de la documentació i assignació de l'ajuda  
Fase primera. Comprovació de la documentació.  
En primer lloc es comprovarà que la documentació justificativa que acompanya la sol·licitud acredita suficientment la quantia sol·licitada per l'interessat en concepte de subvenció i s'ajusta a l'objecte establit en la base primera. En cas que la documentació aportada no justifique suficientment el total d'allò que s'ha sol·licitat, esta quantitat es reduirà en la part que corresponga, i en quedaran excloses aquelles sol·licituds que resulten per davall de la quantitat de 600 euros.  
Fase segona. Assignació de l'ajuda lineal  
S'atorgarà a tots els sol·licitants que hagen superat la primera fase una quantitat lineal de 200 euros.  
Fase tercera. Assignació de l'ajuda  
La dotació econòmica restant es distribuirà entre els beneficiaris que hagen realitzat una inversió superior a 600 euros, degudament justificada, tenint en compte els factors següents:  
X = dotació econòmica restant després de l'assignació lineal de l'ajuda  
I = Inversió justificada de cada sol·licitant  
T = suma de les inversions justificades de tots els sol·licitants que han superat la fase primera   
Fórmula de repartiment: ajuda = (X\*I)/T  
2. La valoració de les sol·licituds d'ajudes objecte d'esta convocatòria i la proposta de concessió les realitzarà una comissió tècnica de valoració, òrgan col·legiat que estarà compost per:  
President: el cap del servici d'Arxius  
Vocals: el director de l'Arxiu Històric de la Comunitat Valenciana, el director de l'Arxiu del Regne de València i un tècnic de la Direcció General de Cultura.  
Secretari (amb veu i vot): el cap de la Secció d'Arxius.  
3. La comissió tècnica de valoració examinarà les sol·licituds presentades i, d'acord amb els criteris objectius d'atorgament, elevarà un informe d'adjudicació a l'òrgan competent.  
La Subdirecció General del Llibre, Arxius i Biblioteques, com a òrgan instructor, a la vista de l'expedient i de l'informe de l'òrgan col·legiat, formularà la proposta de resolució provisional degudament motivada. La directora general de Cultura dictarà, per delegació de la consellera d'Educació, Cultura i Esport, la resolució definitiva que serà publicada en el Diari Oficial de la Comunitat Valenciana.  
El termini màxim per a resoldre és de sis mesos a partir de l'endemà de la finalització del termini de presentació de sol·licituds. Transcorregut el termini de sis mesos sense que l'òrgan competent adopte la resolució i notificació als interessats, es consideraran desestimades les sol·licituds, sense perjuí de l'obligació expressa de resoldre per part de l'Administració.  
La publicació d'esta resolució produirà els efectes de notificació a les persones interessades, d'acord amb el que disposen els articles 58 i 59.6 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
  
Novena. Finançament de les activitats subvencionades  
a) El gasto mínim subvencionable no podrà ser inferior a 600 euros, tal com s'indica en el punt 1.e) de la base sèptima.  
b) L'aportació de la Conselleria d'Educació, Cultura i Esport serà com a màxim del cinquanta per cent (50 %) del cost de la inversió que es realitze entre l'1 de gener de 2013 i la data de finalització de presentació de sol·licituds, ambdós inclosos. Els beneficiaris hauran d'aportar, amb càrrec al seu pressupost, la part no finançada per la Generalitat.  
  
c) La concessió d'estes subvencions és compatible amb la percepció d'altres subvencions, ajudes, ingressos o recursos per a la mateixa finalitat, sempre que l'import de les subvencions, aïllada o en concurrència amb altres subvencions, ajudes, ingressos o recursos, no supere el cost total de l'activitat subvencionada, segons disposa l'article 19.3 de la Llei 38/2003, de 17 de novembre, General de Subvencions.  
d) Tota alteració de les condicions tingudes en compte per a la concessió de la subvenció i, en tot cas, l'obtenció concurrent d'altres aportacions fora dels casos permesos en les normes reguladores, podran donar lloc a la modificació de la resolució de concessió, en els termes establits en la normativa reguladora de la subvenció.  
e) Quan les activitats hagen estat finançades amb la present ajuda i amb fons propi o altres subvencions o recursos, haurà d'acreditar-se en la justificació l'import, la procedència i l'aplicació del dit fons a les activitats subvencionades.  
f) El material que s'haja d'adquirir amb l'objecte de la subvenció té la consideració d'inventariable, i hauran de tindre's en compte les exigències dels apartats 4 i 5 de l'article 31 de la Llei 38/2003, de 17 de novembre, General de Subvencions.  
  
Deu. Modificacions  
La Conselleria d'Educació, Cultura i Esport no assumirà modificacions de la subcontractació dels treballs que impliquen un augment del preu d'adjudicació ni revisió de preus, d'acord amb els requisits i límits previstos en l'article 29 de la Llei 38/2003, de 17 de novembre, General de Subvencions. Si es produïxen estos casos, els majors costos seran assumits exclusivament pel beneficiari.  
  
Onze. Obligacions dels beneficiaris  
a) Complir l'objectiu, executar el projecte, realitzar l'activitat o adoptar el comportament que fonamenta la concessió de la subvenció; tot això d'acord amb els articles 29 i 31 de la Llei 38/2003, de 17 de novembre, General de Subvencions.  
b) Justificar davant de l'òrgan concedent el compliment dels requisits i de les condicions, així com la realització de l'activitat i el compliment de la finalitat que determinen la concessió o el gaudi de la subvenció en el termini establit en les presents bases. Els gastos s'acreditaran per mitjà de factures i la resta de documents de valor probatori equivalent amb validesa en el tràfic jurídic mercantil o amb eficàcia administrativa, d'acord amb l'article 30.3 de la Llei 38/2003, de 17 de novembre, General de Subvencions.  
c) Sotmetre's a les actuacions de comprovació que efectue l'òrgan concedent, així com qualsevol altra de comprovació i control financer que puguen realitzar els òrgans de control competents, per a la qual cosa aportaran tota la informació requerida en l'exercici de les actuacions anteriors, d'acord amb el que establix l'article 46 de la Llei 38/2003, de 17 de novembre, General de Subvencions.  
d) Comunicar a l'òrgan concedent l'obtenció d'altres subvencions, ajudes, ingrés o recursos que financen les activitats subvencionades. Esta comunicació haurà d'efectuar-se tan prompte com es conega, i, en tot cas, amb anterioritat a la justificació de l'aplicació donada als fons percebuts.  
e) Conservar els documents justificatius de l'aplicació del fons rebut, incloent-hi els documents electrònics, mentres puguen ser objecte de les actuacions de comprovació i control.  
f) Adoptar les mesures de difusió contingudes en l'apartat 4 de l'article 18 de la Llei 38/2003, de 17 de novembre, General de Subvencions. Si l'activitat subvencionada genera algun tipus d'imprés, la indicació que l'activitat ha rebut una ajuda de la Conselleria d'Educació, Cultura i Esport haurà de realitzar-se bé incloent una frase al·lusiva a la mencionada ajuda, bé amb la inclusió del logotip de la Conselleria d'Educació, Cultura i Esport.  
g) Permetre el lliure accés públic dels investigadors als fons com establix l'article 40 de la Llei 3/2005, de 15 de juny, de la Generalitat, d'Arxius.  
h) Reintegrar el fons percebut en els supòsits previstos en l'article 37 de la Llei 38/2003, de 17 de novembre, General de Subvencions.  
  
  
Dotze. Forma de pagament  
El pagament s'efectuarà d'una sola vegada, per mitjà de transferència bancària, una vegada publicada la resolució d'adjudicació, sempre que el beneficiari complisca amb els requisits exigits per la Llei 38/2003, General de Subvencions, tal com s'exigix en les presents bases.  
  
Tretze. Causes de reintegrament  
Serà procedent el reintegrament de les quantitats percebudes i l'exigència de l'interés de demora corresponent des del moment del pagament de la subvenció fins a la data en què s'acorde la procedència del reintegrament, en els casos previstos en l'article 37 (causes de reintegrament) de la Llei 38/2003, de 17 de novembre, General de Subvencions.  
  
Catorze. Inspecció i control  
Quan de l'exercici de les funcions d'inspecció o control es deduïsquen indicis de la incorrecta obtenció, gaudi o destinació de l'ajuda percebuda, la Conselleria d'Educació, Cultura i Esport podrà acordar la retenció de les factures, documents equivalents o substitutius i de qualsevol altre document relatiu a les operacions en què els dits indicis es manifesten.  
  
Quinze. Infraccions i sancions administratives  
Les infraccions i sancions administratives que es deriven de les funcions de control que corresponen a la Intervenció de la Generalitat es regularan d'acord amb el que preveu el títol IV de la Llei 38/2003, de 17 de novembre, General de Subvencions.  
  
Setze. Obligació de conservació  
Els beneficiaris d'estes ajudes quedaran obligats a mantindre l'arxiu organitzat i en bones condicions de conservació, d'acord amb les normes i directrius que establisca la Conselleria d'Educació, Cultura i Esport.